Publication: Magyar Közlöny
Issue: MK-2010-176 (Year: 2010, Number: 176)
Era: contemporary
Section: A hagyatéki eljárásról szóló 2010. évi XXXVIII. törvény (a továbbiakban: Hetv.) 4. § (1) bekezdése az alábbi szöveggel lép
Paragraph Index: 103

(1) A Hetv. 83. § (2) bekezdése az alábbi szöveggel lép hatályba: „(2) A közjegyzõ akkor is teljes hatállyal adja át a hagyatékot, ha csak másodlagos öröklési vita merült fel és e vitában az igény elõterjesztõje a teljes hatályú hagyatékátadáshoz hozzájárult, vagy az igénye összegének megfelelõ pénzösszeget a többi örökösként érdekelt biztosítékként közjegyzõi letétbe helyezte. A közjegyzõ a letétbe helyezett biztosíték összegét a teljes hatályú hagyatékátadó végzés jogerõre emelkedését követõ 30. nap leteltét követõen haladéktalanul a letevõnek fizeti ki, kivéve, ha az igény elõterjesztõje a 30. napig – az érkeztetett keresetlevél egy példányával – igazolja, hogy igénye érvényesítése érdekében bírósági eljárást kezdeményezett. A közjegyzõi letétbe helyezett biztosítékkal egy tekintet alá esik, ha az örökösként érdekelt beleegyezik, hogy a hagyatékba tartozó ingatlanra az igény összege erejéig jelzálogjogot jegyezzenek be, és a bejegyzés költségeit megelõlegezi. A közjegyzõ a költségeknek az örökösként érdekelt általi megelõlegezése után a jelzálog bejegyzése iránt megkeresi az ingatlanügyi hatóságot. Ha az örökösként érdekelt a törlés díját megelõlegezi, és az, aki a vitatott igényt a hagyatéki eljárásban elõterjesztette a teljes hatályú hagyatékátadó végzés jogerõre emelkedését követõ 30 napon belül – az érkeztetett keresetlevél egy példányával – nem igazolja, hogy igénye érvényesítése érdekében bírósági eljárást kezdeményezett, a közjegyzõ a jelzálog törlése iránt megkeresi az ingatlanügyi hatóságot.”

Source: https://magyarkozlony.hu/hivatalos-lapok/5ee707def521df214c8067cedf99701a9083209c/dokumentumok/8c5f5ce30960b3b17d33ad477239bd615e8d3d9c/letoltes